
(It-tip ta’ proċedura jiddependi mill-bażi ġuridika proposta mill-abbozz ta’ att.)







	Emendi għal abbozz ta’ att

	Emendi tal-Parlament f’żewġ kolonni

It-tħassir huwa indikat permezz tat-tipa korsiva u grassa fil-kolonna tax-xellug. Is-sostituzzjoni hija indikata permezz tat-tipa korsiva u grassa fiż-żewġ kolonni. It-test ġdid huwa indikat permezz tat-tipa korsiva u grassa fil-kolonna tal-lemin.

L-ewwel u t-tieni linji tal-intestatura ta’ kull emenda jidentifikaw il-parti tat-test ikkonċernata fl-abbozz ta’ att inkwistjoni. Meta emenda tirrigwarda att eżistenti, li l-abbozz ta’ att ikollu l-ħsieb li jemenda, l-intestatura jkun fiha wkoll it-tielet u r-raba’ linji li jidentifikaw rispettivament l-att eżistenti u d-dispożizzjoni kkonċernata f’dak l-att. 

Emendi tal-Parlament li jieħdu l-forma ta’ test konsolidat

Il-partijiet ġodda tat-test huma indikati permezz tat-tipa korsiva u grassa. Il-partijiet imħassra tat-test huma indikati permezz tas-simbolu ▌ jew huma ingassati. Is-sostituzzjoni tintwera billi jiġi indikat permezz tat-tipa korsiva u grassa t-test il-ġdid u billi jitħassar jew jiġi ingassat it-test sostitwit. 
	Bħala eċċezzjoni, it-tibdil ta’ natura strettament teknika magħmul mis-servizzi fil-preparazzjoni tat-test finali mhuwiex indikat.

ABBOZZ TA’ RIŻOLUZZJONI LEĠIŻLATTIVA TAL-PARLAMENT EWROPEW
dwar il-proposta għal Regolament tal-Parlament Ewropew u tal-Kunsill li jistabbilixxi miżuri ta’ konservazzjoni, ta’ ġestjoni u ta’ kontroll applikabbli fiż-żona koperta mill-Konvenzjoni dwar il-kooperazzjoni multilaterali fil-ġejjieni dwar is-sajd fil-Grigal tal-Atlantiku, li jemenda r-Regolament (UE) 2019/1241 tal-Parlament Ewropew u tal-Kunsill u r-Regolament tal-Kunsill (KE) Nru 1224/2009, u li jħassar ir-Regolament tal-Kunsill (KEE) Nru 1899/85 u r-Regolament (UE) Nru 1236/2010
(COM(2023)0362 – C9‑0221/2023 – 2023/0206(COD))
(Proċedura leġiżlattiva ordinarja: l-ewwel qari)
Il-Parlament Ewropew,
–	wara li kkunsidra l-proposta tal-Kummissjoni lill-Parlament u lill-Kunsill (COM(2023)0362),
–	wara li kkunsidra l-Artikolu 294(2) u l-Artikolu 43(2) tat-Trattat dwar il-Funzjonament tal-Unjoni Ewropea, skont liema artikoli l-Kummissjoni ppreżentat il-proposta lill-Parlament (C9‑0221/2023),
–	wara li kkunsidra l-Artikolu 294(3) tat-Trattat dwar il-Funzjonament tal-Unjoni Ewropea,
–	wara li kkunsidra l-opinjoni tal-Kumitat Ekonomiku u Soċjali Ewropew tal-20 ta’ Settembru 2023[footnoteRef:1], [1:  Għadha ma ġietx ippubblikata fil-Ġurnal Uffiċjali.] 

–	wara li kkunsidra l-Artikolu 59 tar-Regoli ta’ Proċedura tiegħu,
–	wara li kkunsidra r-rapport tal-Kumitat għas-Sajd (A9‑0000/2023),
1.	Jadotta l-pożizzjoni fl-ewwel qari li tidher hawn taħt;
2.	Jitlob lill-Kummissjoni biex terġa’ tirreferi l-kwistjoni lill-Parlament jekk tibdel il-proposta tagħha, temendaha b’mod sostanzjali jew ikollha l-ħsieb li temendaha b’mod sostanzjali;
3.	Jagħti istruzzjonijiet lill-President tiegħu biex tgħaddi l-pożizzjoni tal-Parlament lill-Kunsill u lill-Kummissjoni kif ukoll lill-parlamenti nazzjonali.

<RepeatBlock-Amend><Amend>Emenda		<NumAm>1</NumAm>
<DocAmend>Proposta għal regolament</DocAmend>
<Article>Artikolu 1 – paragrafu 2</Article>
	

	Test propost mill-Kummissjoni
	Emenda

	2.	Dan ir-Regolament japplika mingħajr preġudizzju għall-obbligi stabbiliti fir-regolamenti eżistenti fis-settur tas-sajd, b’mod partikolari r-Regolament (UE) 2017/240342 tal-Parlament Ewropew u tal-Kunsill, u fir-Regolamenti tal-Kunsill (KE) Nru 1005/200843 u (KE) Nru 1224/2009.
	2.	Dan ir-Regolament japplika minkejja l-obbligi stabbiliti fir-regolamenti eżistenti fis-settur tas-sajd, b’mod partikolari r-Regolament (UE) 2017/240342 tal-Parlament Ewropew u tal-Kunsill, u fir-Regolamenti tal-Kunsill (KE) Nru 1005/200843 u (KE) Nru 1224/2009.

	__________________
	__________________

	42 Ir-Regolament (UE) 2017/2403 tal-Parlament Ewropew u tal-Kunsill tat-12 ta’ Diċembru 2017 dwar il-ġestjoni sostenibbli ta’ flotot tas-sajd esterni, u li jħassar ir-Regolament tal-Kunsill (KE) Nru 1006/2008 (ĠU L 347, 28.12.2017, p. 81).
	42 Ir-Regolament (UE) 2017/2403 tal-Parlament Ewropew u tal-Kunsill tat-12 ta’ Diċembru 2017 dwar il-ġestjoni sostenibbli ta’ flotot tas-sajd esterni, u li jħassar ir-Regolament tal-Kunsill (KE) Nru 1006/2008 (ĠU L 347, 28.12.2017, p. 81).

	43 Ir-Regolament tal-Kunsill (KE) Nru 1005/2008 tad-29 ta’ Settembru 2008 li jistabbilixxi sistema Komunitarja sabiex tipprevjeni, tiskoraġġixxi u telimina sajd illegali, mhux irrappurtat u mhux irregolat, li jemenda r-Regolamenti (KEE) Nru 2847/93, (KE) Nru 1936/2001 u (KE) Nru 601/2004 u li jħassar ir-Regolamenti (KE) Nru 1093/94 u (KE) Nru 1447/1999 (ĠU L 286, 29.10.2008, p. 1).
	43 Ir-Regolament tal-Kunsill (KE) Nru 1005/2008 tad-29 ta’ Settembru 2008 li jistabbilixxi sistema Komunitarja sabiex tipprevjeni, tiskoraġġixxi u telimina sajd illegali, mhux irrappurtat u mhux irregolat, li jemenda r-Regolamenti (KEE) Nru 2847/93, (KE) Nru 1936/2001 u (KE) Nru 601/2004 u li jħassar ir-Regolamenti (KE) Nru 1093/94 u (KE) Nru 1447/1999 (ĠU L 286, 29.10.2008, p. 1).


Or. <Original>{EN}en</Original>
</Amend>
<Amend>Emenda		<NumAm>2</NumAm>
<DocAmend>Proposta għal regolament</DocAmend>
<Article>Artikolu 11 – titolu</Article>
	

	Test propost mill-Kummissjoni
	Emenda

	Żibel fil-baħar u rkupru ta’ rkaptu mitluf
	Skart fil-baħar u rkupru ta’ rkaptu mitluf


Or. <Original>{EN}en</Original>
</Amend>
<Amend>Emenda		<NumAm>3</NumAm>
<DocAmend>Proposta għal regolament</DocAmend>
<Article>Artikolu 11 – paragrafu 1</Article>
	

	Test propost mill-Kummissjoni
	Emenda

	1.	Il-kaptani tal-bastimenti tas-sajd tal-Unjoni huma pprojbiti milli jabbandunaw jew jiskartaw b’mod deliberat l-irkaptu tas-sajd u milli jarmu l-iskart mill-bastimenti kif definit fid-Direttiva (UE) 2019/883 tal-Parlament Ewropew u tal-Kunsill48 fil-baħar, f’konformità mal-Anness V tal-MARPOL dwar ir-Regolamenti għall-Prevenzjoni tat-Tniġġis miż-Żibel tal-Bastimenti.
	1.	Il-kaptani tal-bastimenti tas-sajd tal-Unjoni huma legalment responsabbli biex jiżguraw li ma jabbandunawx jew ma jarmux b’mod deliberat l-irkaptu tas-sajd jew ma jiskarikaw l-ebda tip ta’ skart mill-bastimenti tagħhom kif definit fid-Direttiva (UE) 2019/883 tal-Parlament Ewropew u tal-Kunsill48 fil-baħar, f’konformità mal-Anness V tal-MARPOL dwar ir-Regolamenti għall-Prevenzjoni tat-Tniġġis miż-Żibel tal-Bastimenti.

	__________________
	__________________

	48 Id-Direttiva (UE) 2019/883 tal-Parlament Ewropew u tal-Kunsill tas-17 ta’ April 2019 dwar il-faċilitajiet tal-akkoljenza fil-portijiet għall-konsenja ta’ skart minn bastimenti, li temenda d-Direttiva 2010/65/UE u li tħassar id-Direttiva 2000/59/KE (ĠU L 151, 7.6.2019, p. 116).
	48 Id-Direttiva (UE) 2019/883 tal-Parlament Ewropew u tal-Kunsill tas-17 ta’ April 2019 dwar il-faċilitajiet tal-akkoljenza fil-portijiet għall-konsenja ta’ skart minn bastimenti, li temenda d-Direttiva 2010/65/UE u li tħassar id-Direttiva 2000/59/KE (ĠU L 151, 7.6.2019, p. 116).


Or. <Original>{EN}en</Original>
</Amend>
<Amend>Emenda		<NumAm>4</NumAm>
<DocAmend>Proposta għal regolament</DocAmend>
<Article>Artikolu 52 – paragrafu 1</Article>
	

	Test propost mill-Kummissjoni
	Emenda

	1.	L-Istati Membri tal-port għandhom jiżguraw is-sorveljanza b’teknoloġiji tal-kamera u tas-sensuri fil-faċilitajiet tal-ħatt l-art u tal-ipproċessar fejn jintiżnu aktar minn 3 000 tunnellata fis-sena tal-ispeċijiet imsemmija fl-Artikolu 48.
	1.	L-Istati Membri tal-port għandhom jiżguraw is-sorveljanza b’teknoloġiji tal-kamera u tas-sensuri fil-faċilitajiet tal-ħatt l-art u tal-ipproċessar fejn jintiżnu aktar minn 3 000 tunnellata fis-sena tal-ispeċijiet imsemmija fl-Artikolu 48. Dawk il-miżuri għandhom japplikaw għall-ħatt l-art li jaqbeż l-10 tunnellati ta’ dawk l-ispeċijiet.


Or. <Original>{EN}en</Original>
</Amend>
<Amend>Emenda		<NumAm>5</NumAm>
<DocAmend>Proposta għal regolament</DocAmend>
<Article>Artikolu 54 – paragrafu 1 – parti introduttorja</Article>
	

	Test propost mill-Kummissjoni
	Emenda

	1.	Il-Kummissjoni għandha s-setgħa li tadotta atti delegati f’konformità mal-Artikolu 55 fir-rigward ta’ miżuri adottati min-NEAFC li jikkonċernaw:
	1.	Il-Kummissjoni għandha s-setgħa li tadotta atti delegati f’konformità mal-Artikolu 55 dwar miżuri adottati min-NEAFC fir-rigward ta’:


Or. <Original>{EN}en</Original>
</Amend></RepeatBlock-Amend>



[bookmark: _Toc150421761][bookmark: _Toc150543503]NOTA SPJEGATTIVA
Ir-rapporteur jilqa’ r-Regolament propost li jiġbor u jimplimenta fid-dritt tal-Unjoni l-miżuri ta’ konservazzjoni, ta’ ġestjoni u ta’ kontroll adottati mill-Kummissjoni tas-Sajd tal-Atlantiku tal-Grigal (NEAFC). Sabiex jiġi żgurat sfruttament sostenibbli tar-riżorsi bijoloġiċi tal-baħar flimkien ma’ kundizzjonijiet ekwi fiż-żona tal-Konvenzjoni NEAFC, it-traspożizzjoni tar-rakkomandazzjonijiet kollha fil-liġi tal-Unjoni Ewropea (UE) għandha titlesta malajr.
In-NEAFC għandha rwol sinifikanti fir-regolazzjoni u l-konservazzjoni tar-riżorsi tal-baħar, fis-sorveljanza tal-attivitajiet tas-sajd, u fis-salvagwardja tal-ekosistemi fraġli f’din iż-żona. Billi jinkorporaw ir-rakkomandazzjonijiet tan-NEAFC fil-liġi tal-Unjoni, il-bastimenti tal-UE jistgħu jiżguraw li l-prattiki tas-sajd tagħhom ikunu allinjati ma’ ftehimiet u impenji internazzjonali, filwaqt li jippromwovu ġestjoni tas-sajd responsabbli u li ma tagħmilx ħsara lill-ambjent. Din it-traspożizzjoni tiffaċilita l-kooperazzjoni bejn l-Istati Membri tal-UE u s-sħab internazzjonali, issaħħaħ id-dedikazzjoni komuni tagħna biex niġġieldu s-sajd eċċessiv, nipproteġu l-ispeċijiet vulnerabbli kif ukoll l-ekosistemi, u nżommu l-vijabbiltà fit-tul tas-sajd fl-Atlantiku tal-Grigal.
Ir-rapporteur jixtieq jenfasizza wkoll l-importanza tal-objettivi tal-Politika Komuni tas-Sajd (PKS), b’mod partikolari l-impenji ambjentali tal-politika li jappartjenu għal meta l-bastimenti tal-UE jkunu attivi f’ilmijiet mhux tal-UE, u l-aderenza mar-regoli rispettivi tal-Organizzazzjoni Reġjonali tal-Ġestjoni tas-Sajd (RMFO). Ir-regoli tal-PKS, jekk jiġu implimentati kif suppost, jipprovdu approċċ ambizzjuż u sostenibbli għall-ġestjoni tas-sajd.
Fl-2022, l-Unjoni kellha 301 bastiment tas-sajd awtorizzati joperaw fiż-Żona Regolatorja tan-NEAFC, jiġifieri, lil hinn mill-ilmijiet taħt il-ġuriżdizzjoni tas-sajd tal-Partijiet Kontraenti. Madankollu, l-operazzjonijiet tas-sajd attwali tal-Unjoni kienu pjuttost limitati, bil-Litwanja, il-Latvja u l-Estonja attwalment għandhom l-aktar attività tas-sajd sinifikanti fl-ilmijiet internazzjonali tal-Baħar ta’ Barents. Xi bastimenti tal-Unjoni mill-Portugall, Spanja, Franza u n-Netherlands joperaw f’żoni oħra wkoll, sa ċertu punt anqas. Għalhekk, il-maġġoranza l-kbira tal-attività tas-sajd hija kkonċentrata fl-ilmijiet tal-Unjoni.
[bookmark: _GoBack]Ir-rapporteur jinnota li t-Titolu III tar-Regolament propost jimplimenta r-rekord maqbul tal-konklużjonijiet tal-konsultazzjonijiet dwar is-sajd, bejn in-Norveġja, l-UE, il-Gżejjer Faeroe, Greenland, l-Iżlanda u r-Renju Unit dwar miżuri ta’ kontroll għall-istokkijiet pelaġiċi fl-Atlantiku tal-Grigal, ta’ Novembru 2022. Ħamsa mis-sitt Partijiet Kontraenti tan-NEAFC qablu li jappoġġjaw is-sorveljanza b’teknoloġiji tal-kamera u tas-sensuri fil-faċilitajiet tal-ħatt l-art u tal-ipproċessar, fejn jintiżnu aktar minn 3,000 tunnellata fis-sena ta’ ċerti speċijiet. Għalhekk huwa koerenti li dawn id-dispożizzjonijiet jiġu inkorporati fir-Regolament preżenti wkoll, sabiex jiġi evitat kwalunkwe dewmien u biex jiġi żgurat li l-Istati Membri tal-port ikollhom biżżejjed żmien biex iħejju għall-implimentazzjoni ta’ dawk il-miżuri diġà miftiehma qabel id-data ta’ applikabbiltà tagħhom, jiġifieri l-1 ta’ Jannar 2026. Barra minn hekk, dan mhux biss irawwem kundizzjonijiet ekwi iżda jservi wkoll bħala xhieda tal-impenn tal-UE li tissodisfa l-obbligi internazzjonali tagħha lejn is-sħab globali tagħna.

